CELEX: 32011D0513
Language: sl
Date: 2011-08-19 00:00:00
Title: 2011/513/EU: Izvedbeni sklep Komisije z dne 19. avgusta 2011 o odobritvi dajanja na trg fosfatidilserina iz sojinih fosfolipidov kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2011) 5897)

20.8.2011   
            
            
               SL
            
            
               Uradni list Evropske unije
            
            
               L 215/20
            
         IZVEDBENI SKLEP KOMISIJE
   z dne 19. avgusta 2011
   o odobritvi dajanja na trg fosfatidilserina iz sojinih fosfolipidov kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2011) 5897)
   (2011/513/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba Cantox Health Science International je 28. septembra 2009 v imenu družbe Enzymotec Ltd pri pristojnih organih Finske vložila zahtevek za dajanje fosfatidilserina iz sojinih fosfolipidov na trg kot nove živilske sestavine.
            
         
               (2)
            
            
               Pristojni organ Finske za ocenjevanje živil je 14. aprila 2010 izdal poročilo o začetni presoji. V navedenem poročilu je ugotovil, da je družba Enzymotec predložila dovolj informacij, da se fosfatidilserin iz sojinih fosfolipidov lahko odobri za dajanje na trg kot nova živilska sestavina.
            
         
               (3)
            
            
               Komisija je 21. aprila 2010 vsem državam članicam poslala poročilo o začetni presoji.
            
         
               (4)
            
            
               V skladu s členom 6(4) Uredbe (ES) št. 258/97 je bil v 60 dneh predložen en utemeljen ugovor zoper trženje proizvoda, in sicer glede največjega dnevnega vnosa. V skladu z določbami člena 6(4) je potreben izvedbeni sklep Komisije, ki naj upošteva predloženi utemeljeni ugovor.
            
         
               (5)
            
            
               Fosfatidilserin iz sojinih fosfolipidov izpolnjuje merila iz člena 3(1) Uredbe (ES) št. 258/97.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Fosfatidilserin iz sojinih fosfolipidov, kakor je določen v Prilogi I, se lahko daje na trg Unije kot nova živilska sestavina za uporabe iz Priloge II.
   Člen 2
   Pri označevanju živil, ki vsebujejo fosfatidilserin iz sojinih fosfolipidov, odobren s tem sklepom, je označba zanj „sojin fosfatidilserin“.
   Člen 3
   Ta sklep je naslovljen na Enzymotec Ltd, P.O. Box 6, Migdal HaEmeq, 23106 Izrael
                    .
   
      V Bruslju, 19. avgusta 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      PRILOGA I
      
         Specifikacije fosfatidilserina iz sojinih fosfolipidov
      
      
         Opis:
      
      Nova živilska sestavina je sivobel do svetlorumen prašek. Na voljo je tudi kot svetlorjava do oranžna tekočina. Tekoča oblika za nosilec vsebuje srednjeverižne triacilgliceride (MCT). Ima nižje ravni fosfatidilserina, ker vsebuje precejšnje količine olja (MCT).
      Fosfatidilserin iz sojinih fosfolipidov se pridobi z encimsko transfosfatidilacijo sojinega lecitina z visoko vsebnostjo visokega fosfatidilholina z aminokislino L-serin. Fosfatidilserin sestoji iz glicerofosfatnega ogrodja, konjugiranega z dvema maščobnima kislinama in L-serinom s fosfodiestrsko vezjo.
      
         Strukturna formula:
      
      
         
      
                  Značilnosti fosfatidilserina iz sojinih fosfolipidov
               
            
                  Parameter
               
               
                  V obliki prahu
               
               
                  V tekoči obliki
               
            
                  vlaga
               
               
                  manj kot 2 %
               
               
                  manj kot 2 %
               
            
                  fosfolipidi
               
               
                  najmanj 85 %
               
               
                  najmanj 25 %
               
            
                  fosfatidilserin
               
               
                  najmanj 61 %
               
               
                  najmanj 20 %
               
            
                  gliceridi
               
               
                  manj kot 2 %
               
               
                  ni relevantno
               
            
                  prosti L-serin
               
               
                  manj kot 1 %
               
               
                  manj kot 1 %
               
            
                  tokoferoli
               
               
                  manj kot 0,3 %
               
               
                  manj kot 0,3 %
               
            
                  fitosteroli
               
               
                  manj kot 0,2 %
               
               
                  manj kot 0,2 %
               
            
   
      PRILOGA II
      
                  Ravni uporabe (mg) fosfatidilserina iz sojinih fosfolipidov
               
            
                  pijače na osnovi jogurta
               
               
                  50 mg/100 ml
               
            
                  praški na osnovi mleka v prahu
               
               
                  3,5 g/100 g
                  (enakovredno 40 mg/100 ml, ko je pripravljeno za uživanje)
               
            
                  živila na osnovi jogurta
               
               
                  80 mg/100 g
               
            
                  žitne ploščice
               
               
                  350 mg/100 g
               
            
                  slaščice na osnovi čokolade
               
               
                  200 mg/100 g
               
            Fosfatidilserin iz sojinih fosfolipidov se lahko uporablja v živilih za posebne zdravstvene namene samo v skladu z Direktivo Komisije 1999/21/ES (1).
      
         (1)  UL L 91, 7.4.1999, str. 29.